# Iput I

Iput I (Jpw.t) va ser una princesa i reina d'Egipte, que va viure a cavall de les dinasties V i VI. Era filla del rei Unas, l'últim governant de la V Dinastia, i es va casar amb Teti, el primer faraó de la dinastia següent. El seu fill va ser el faraó Pepi I Merire; es creu va arribar a governar com a regent del seu fill.

## Vida

Iput era filla del rei Unas, de la V Dinastia, i d'una de les seves esposes, Nebet o Khenut. Es va casar amb el rei Teti, que va ser el primer rei de la VI Dinastia d’Egipte. El seu fill va ser faraó amb el nom de Pepi I. Una estela-decret trobada a Koptos mostra a Iput amb el seu fill Pepi. Les restes òssies trobades a la seva piràmide mostren que era una dona de mitjana edat quan va morir.
Iput en jeroglífic :
Iput va tenir un altre fill, Nebkauhor, i diverses filles: Seixseixet Uaatetkhethor, Seixseixet Idut, Seixseixet Nubkhetnebti i Seixseixet Sathor.

### Títols

Iput I tenia diversos títols perquè era filla d'un rei:
* Filla del Rei de l'Alt i del Baix Egipte (s3t-niswt-biti)
* Filla del Rei del seu cos (s3t-niswt-nt-kht.f)
* Filla de Déu (s3t-ntr)
* Aquesta filla de Déu (s3t-ntr-wt).
Altres títols que posseïa són perquè estava casada amb un faraó:
* Esposa del Rei, la seva estimada (hmt-nisw meryt.f)
* Companya d'Horus (smrt-hrw)
* Gran dels ceptres d'hetes (wrt-hetes)
* La que veu Horus i Seth (m33t-hrw-stsh)
* Gran de lloances (wrt-hzwt).
Iput va acomular encara més títols quan el seu fill Pepi I va pujar el tron:
* Mare del Rei (mwt-niswt)
* Mare del Rei dual (mwt-niswt-biti)
* Mare del Rei de la piràmide Mennefer-Pepi (mwt-niswt-mn- nfr-ppy).

## Tomba

Iput va ser enterrada a Saqqara, en una piràmide propera a la de Teti. Les piràmides d'Iput i la de l'altra esposa de Teti Khuit van ser descobertes entre juliol del 1897 i febrer del 1899 per Victor Loret.
La cambra funerària contenia un sarcòfag de pedra calcària i un fèretre de cedre. A dins s'hi van trobar restes d’una dona de mitjana edat. Havien sobreviscut al temps alguns dels seus equips funeraris, com ara basos canòpis, reposacaps o polseres daurades. Les seves restes es troben avui al Museu Egipci del Caire. El braçalet d’or es va trobar encara al braç d’Iput. A més, la cambra contenia diversos estris, com vasos de ceràmica vermella i una tassa de cristall de roca. També es van incloure models de vasos i eines a l'enterrament, alguns dels quals havien estat originalment coberts d'or.
* Piràmide d'Iput.
* Piràmide d'Iput.
* Piràmide d'Iput.
* Piràmides de Khuit i d'Iput.

## Referències

* ↑ Tyldesley, 2006, p. 57.
* ↑ Dodson i Hilton, 2004, p. 70–78.
* ↑ Tyldesley, 2006, p. 45.
* ↑ Dodson i Hilton, 2004.
* ↑ Grajetski, 2005.
* ↑ Kanawati, 2007, p. 14 i 50.
* ↑ Kanawati, 2007, p. 21-22 i 50.
* 1 2 3 4 Grajetski, 2005, p. 37.
* ↑ Lauer, 1976.
* ↑ Verner, 2001, p. 387–388.

## Vegeu també

* La dona a l'Antic Egipte.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Grajetski, Wolfram. Ancient Egyptian Queens: a hieroglyphic dictionary (en anglès). Londres: Golden House Publications, 2005. ISBN 0954721896.
* Kanawati, Naguib. Mereruka and King Teti. The Power behind the Throne (en anglès). El Caire: Supreme Council of Antiquities, 2007. ISBN 9789774376009.
* Lauer, Jean Phillipe. Saqqara: The Royal Cemetery of Memphis, Excavations and Discoveries since 1850 (en anglès). Charles Scribner's Sons, 1976. ISBN 0-684-14551-0.
* Tyldesley, Joyce. Chronicles of the Queens of Egypt (en anglès). Thames & Hudson, 2006 (Chronicles). ISBN 978-0500051450.
* Verner, Miroslav. The Pyramids: The Mystery, Culture, and Science of Egypt's Great Monuments (en anglès). Nova York: Grove Press, 2001. ISBN 0-8021-3935-3.